section_heading: Rudistni vapnenac u Hrvatskoj
paragraph_text: U Hrvatskoj, rudistni vapnenac veoma je zastupljen u geološkoj strukturi otoka i priobalja gdje se i dalje iskorištava. Rudistni vapnenac također je prisutan i u unutrašnjima dijelovima Hrvatske kao što su: Kordun, Papuk, Zagrebačka gora i Žumberak. Rudistni vapnenac značajan je u kamenarstvu. Rudistni vapnenac čini većinu bijelog građevnog, blokovskog kamena koji se vadi od antike u Istri, Trogiru kao i na otocima Brač i Korčula.